बे उन्दै गथसाया सासे फोरोंगिरि प्रबिन नार्जारी मुंनि गंसे न’खरआव गावनि सोलोंथाइ लानो थाखाय थाफैदोंमोन। नाथाय उन्दै गथ’साया गाव थैनायनि सिगां मोनसे SMS आव फोरमायलांनायबादिब्ला प्रबिन नार्जारीआनो गावनि देहायाव गाज्रि खालामदों होनना रोखायै मख’नाय दं। फारसेथिङै, गुबै दायनिगिरिया सोर दाबो रोखा बुंनो हाथ’नाय जायाखै होनना पुलिस बिफानाबो फोरमायो। लोगोसे चिरां जिल्ला पुलिसआ बे जाथायनि सायाव गुवारै नायबिजिरनो आखायाव लाबाय एबा नायबिजिरगासिनो दं।